पाक से आए दहशत के शब्द, मिल रहे थे निर्देश  
पाकिस्तान में बैठे आतंकी भारत के ख़िलाफ़ साज़िश करते हैं, भारत को दहलाने की कोशिश करते हैं…भारत ये बात हमेशा से कहता रहा है…
पाकिस्तान में बैठे आतंकी भारत के ख़िलाफ़ साज़िश करते हैं, भारत को दहलाने की कोशिश करते हैं…भारत ये बात हमेशा से कहता रहा है… और पाकिस्तान इससे इनकार करता रहा है।   एनडीटीवी को मिला है आतंकियों का अपने आकाओं से बातचीत का एक ऑडियो टेप…। इस टेप से साफ है कि 16 जुलाई को कश्मीर में हुए लोलाब एनकाउंटर के दौरान आतंकी किस तरह अपने आकाओं से फोन पर कमांड ले रहे थे।  शायद ये अभीतक का सबसे ताज़ा सबूत है, इस बात का कि सीमा पार बैठे आतंकी आका कैसे अपने काम को धड़ल्ले से अंजाम दे रहे हैं। अब सवाल है कि ऐसे में पाकिस्तान को लेकर भारत का रवैया क्या होना चाहिए...।